Oznámenie Komisie odpoveď na poznámky a odporúčania Skupiny nezávislých špičkových odborníkov, ktoré vzišli z hodnotenia účinnosti Nových nástrojov 6. rámcového programu {SEC(2004) 1057} /* KOM/2004/0574 v konečnom znení */





Brusel, 27.8.2004 KOM(2004) 574 v konečnom znení OZNÁMENIE KOMISIE odpoveď na poznámky a odporúčania Skupiny nezávislých špičkových odborníkov, ktoré vzišli z hodnotenia účinnosti Nových nástrojov 6. rámcového programu{SEC(2004) 1057} KONTEXT V súlade s Rozhodnutím Komisie a Európskeho parlamentu, ktorým bol prijatý 6. rámcový program, ako aj v súlade so špecifickým programom nazvaným "Integrácia" bola v októbri roku 2003 vytvorená skupina špičkových odborníkov, aby zhodnotila účinnosť Nových nástrojov 6. rámcového programu; Skupina bola poverená, aby priamo v priebehu procesu zavádzania Nových nástrojov zhodnotila ich dopad a príspevok k napĺňaniu cieľov Rámcového programu, obzvlášť pokiaľ ide o: - Pridanú hodnotu výskumu v rámci Spoločenstva vzhľadom na národné zásahy; - Kritické množstvo; - Začleňovanie výskumných prostriedkov; - Zjednodušenie správy. Skupina k 1. júlu 2004 doručila oficiálne Komisii svoju správu, ktorá okrem "executive summary", úvodu a pripomenutia zhromaždených informácií a najdôležitejších reakcií od užívateľov 6. rámcového programu obsahuje aj závery a odporúčania, týkajúce sa jednak končiacej etapy zavádzania 6. rámcového programu, ako aj perspektívy na vypracovanie 7. rámcového programu. Postoj Komisie k prÁci Skupiny a k jestvujÚcim nezhodÁm Komisia má radosť z dobrej kvality odovzdanej správy, ktorá sa opierala o fundovanú metodológiu uvažovania a skúmania v rámci vedeckej komunity. Komisia chce zdôrazniť, že väčšina záverov Skupiny sa v značnej miere zhoduje s jej vlastnými konštatovaniami, ktoré, ako to dokazuje pripojený dokument o službách, viedli k prijatiu "korekčných opatrení", smerujúcich k väčšej pružnosti a priblíženiu 6. rámcového programu jeho užívateľom. Tieto "korekčné opatrenia" budú počas končiacej etapy 6. rámcového programu ešte posilnené. Avšak o opatreniach, ktorých zavedenie by viedlo k zmene jestvujúceho právneho rámca (Rozhodnutie Rady o Rámcovom programe, Špecifické programy, Pravidlá účasti, Rozhodnutie Komisie o vzore zmluvy), bude možné uvažovať až v kontexte prípravy 7. rámcového programu a jeho právnych ustanovení. Postoj Komisie k obsahu sprÁvy Skupiny Komisia prijíma s uspokojením najdôležitejšie posolstvo, ktoré vzišlo z práce Skupiny a ktoré podporuje analýzy Komisie v priebehu prípravy 6. rámcového programu: ciele Nových nástrojov sú opodstatnené, obzvlášť v zmysle ich očakávaného príspevku k vytvoreniu Európskeho výskumného priestoru, a koncepcia nástrojov zodpovedá týmto cieľom. Komisia tiež bez akýchkoľvek výhrad súhlasí so záverom Skupiny, že vedecké spoločenstvo má istú potrebu kontinuity nástrojov, ktoré má k dispozícii. Platí to jednak v tom zmysle, že je nevyhnutné udržať si takzvané "tradičné" nástroje, akými sú napríklad špecifické a presne zamerané výskumné programy a koordinujúce akcie, ako aj v zmysle rozvíjania "Nových nástrojov", napríklad Integrovaných projektov a Špičkových sietí v kontexte 7. rámcového programu. Úplne presne to zodpovedá smerovaniam, ako boli Komisiou definované v Správe zo 16. júna 2004, nazvanej "Veda a technológia, kľúče k budúcnosti Európy - Smerovania politiky podpory výskumu v rámci Únie"[1]. Tretie dôležité posolstvo Skupiny sa týka zavádzania Nových nástrojov, rozdeleného podľa etáp: od prezentácie návrhu až po uzavretie zmluvy, ktorá s ním súvisí. Komisia si je vedomá potreby realizovať isté vylepšenia pri zavádzaní Nových nástrojov, veď už prijala a začala uplatňovať viacero "korekčných opatrení", z ktorých niektoré budú ešte posilnené v rámci zavádzania 6. rámcového programu. Komisia sa ale nestotožňuje so všetkými tvrdeniami, uvedenými v správe, obzvlášť nie s tými, ktoré sa týkajú slobody voľby cieľov a nástrojov, ktorú treba nechať výlučne na účastníkov, a tiež s niektorými vyhláseniami účastníkov o kvalite procedúry hodnotenia návrhov. Komisia pripomína, že celkové revidovanie sa bude uskutočňovať v rámci perspektívy prípravy 7. rámcového programu. V tejto súvislosti pripomína záväzok, ktorý prijala vo svojej Správe zo 16. júna 2004, nazvanej "Veda a technológia, kľúče k budúcnosti Európy - Smerovania politiky podpory výskumu v rámci Únie". "Finančné a administratívne ustanovenia treba na základe súčasnej praxe revidovať a zjednodušiť. V tomto smere sa začne proces zahŕňajúci užívateľov programov a národné štruktúry výskumu. Finančné pravidlá budú opätovne preskúmané a Rade a Parlamentu budú predložené návrhy v rámci návrhov na rozhodnutie Komisie pre budúci rámcový program a tiež pravidlá účasti na ňom." Komisia preto reflektovala mechanizmus financovania, aby mohla nájsť prostriedky, ktoré by ešte viac zjednodušili záväzky účastníkov, pričom by bola aj naďalej zaistená potrebná transparentnosť pri používaní finančných prostriedkov. Pripojený dokument sa v súvislosti s každým odporúčaním týkajúcim sa zavádzania Nástrojov venuje analýze situácie a postoja Komisie, ako aj - ak je to potrebné - už prijatým alebo pripravovaným korekčným opatreniam a tiež tým korekčným opatreniam, ktorých zavedenie je navrhované na 7. rámcový program a ktoré si vyžadujú zmenu jestvujúceho právneho rámca. [1] KOM(2004)353